Reagime kontradiktore në Bagdat - 2003-04-09
Në disa lagje njerëzit kërcejnë në rrugë, ndërsa në zona të tjera vazhdojnë luftimet
Emocionet e ndrydhura gjatë viteve të shtypjes këto ditë kanë shpërthyer në rrugët e Bagdatit, ku irakianët e gëzuar festojnë duke kërcyer e brohoritur dhe duke shfytyruar portretet e Sadam Huseinit. Me dhjetëra irakianë të hipur në kamionë dhe makina lëviznin në qytet me flamurë irakianë dhe armë në duar. Garda Republikane, forcat e rendit dhe të sigurimit të brendshëm nuk dukeshin gjëkundi. Turma të mëdha morën çfarë mundën nga ndërtesa qeveritare dhe zyrat e partisë Baath në disa zona të kryeqytetit, ndërsa të tjerët përshëndetën me një pritje të ngrohtë trupat e koalicionit. Siç njoftohet, festimet më të hareshme u organizuar në lagjen shiite të njohur si Qyteti Sadam në verilindje të Bagdatit. Në qendër të Bagdatit, një statujë e madhe e Sadamit u rrëzua nga turma me ndihmën e marinsave amerikanë, në një skenë që, me sa duket do të shndërrohet në pamjet identifikuese të operacionit Iraku i Lirë. Reagimi ishte disi më i qetë në pjesën perëndimore të qytetit ku korrespondentja e Zërit të Amerikës Alisha Ryu vazhdon të udhëtojë me trupat amerikane: thotë korrespondentja. Zyrtarë të ushtrisë amerikane e kanë shtuar tani kryeqytetin Bagdat në listën e qendrave ku regjimi i Sadam Huseinit nuk gëzon më kontroll. Gjenerali Vincent Brooks informoi gazetarët në selinë e Komandës Qendrore në Katar: , tha zoti Brooks. Nënpresidenti Dick Cheney u tha një grupi redaktorësh për gazetat në New Orleans se forcat amerikane synojnë të rrëzojnë autoritetet qendrore të regjimit, megjithëse shtoi se mund të ketë luftime të ashpra përpara. Faktikisht, ndërkohë që në rrugët e Bagdatit njerëzit festonin, gazetarët që shoqërojnë trupat njoftuan se luftime të ashpra vazhdojnë në pjesë të tjera të qytetit, veçanërisht në afërsi të Universitetit të Bagdatit. Gjenerali Brooks tha se forcat e koalicionit vazhdojnë të ndeshen me banda besnikësh të Sadamit të gatshëm për të luftuar dhe për të vdekur për regjimin: tha gjenerali Brooks. Trupa të tjera amerikane dhe tanke u futën në qendër të Bagdatit dhe po forcojnë pozicionet e tyre pas një fare qetësie që u vërejt mbrëmë. Kjo po u jep mundësi trupave të koalicionit, si ky marins amerikan, të bëjnë një pushim nga luftimet: . Në Irakun Verior, trupat amerikane për operacionet speciale dhe luftëtarët kurdë morën nën kontroll një kodër strategjike në afërsi të qytetit Mosul. Vëmendja e koalicionit është përqendruar gjithashtu në qytetin verior të Tikritit, vendlindja e Sadam Husenit, ku përkrahësit e regjimit mund të jenë duke u përgatitur për një qëndresë të fundit. Gjenerali Brooks thotë se forcat amerikane po përpiqen të shkatërrojnë komandën dhe aftësitë e kontrollit të regjimit në qytetin Tikrit dhe përreth tij, por ai nuk pranoi të thoshte se kur forcat e koalicionit mund ta fillojnë sulmit kundër qytetit. //rd//